Annie Proulx

Edna Annie PROULX [ pruː ] (naskita la 22-an de aŭgusto 1935 en Norwich, Konektikuto) estas kanad-usona verkisto, ĵurnalisto kaj scenaristo, kiu gajnis multajn el la plej gravaj literaturaj premioj de Usono.  Ŝiaj plej konataj verkoj inkluzivas la romanojn Postcards (Poŝtkartoj) kaj The Shipping News kaj la novelon Brokeback Mountain. 

 Vivo 
Annie Proulx naskiĝis la 22-an de aŭgusto 1935 en Konektikuto al franc-kanadaj gepatroj. Ŝi diplomiĝis ĉe la Universitato de Vermonto.

Proulx gajnis plurajn literaturajn premiojn. Ŝi gajnis la Premion O. Henry por Noveloj dufoje, inkluzive de la Premio O. Henry por Plej Bona Novelo en 1998, pro " Brokeback Mountain ", kaj la Premion Pulitzer kaj la Nacian Libropremion (1994) pro sia romano The Shipping News (1993). "Fiction". Past winners & finalists by category. The Pulitzer Prizes. Retrieved 2012-03-28."National Book Awards – 1993". National Book Foundation. Retrieved 2012-03-28. Proulx gajnis la PEN Faulkner Premion por Fikcio pro sia debuta romano, Postcards (1992), la unua verkistino por gajni tiun ĉi premion. 

La unua filmo adaptita laŭ ŝia scenaro estis publikigita en 2001 kaj nomiĝis " The Shipping News ". En 2003, Proulx faris kamean aperon en la filmo Go West, Young Man!.

La rakonto Brokeback Mountain unue publikiĝis en la revuo The New Yorker kaj poste en la kolekto Close Range en 1999. Samnoma filmo aperis en 2005.

En 2020, National Geographic kaj 21st Television komencis elsendi televidserion kun la sama nomo bazitan sur ŝia historia romano The Settlers (Barkskins, 2016), dediĉita al la sorto de francaj kolonianoj en Kanado fine de la 17-a jarcento.

 Verkado 
Ŝi laboris ĉefe kiel ĵurnalistino kaj nefikcia verkistino, kaj nur kiam ŝi estis pli ol kvindekjara ŝi komencis verki fikcion.

Ŝia specialaĵo estas noveloj pri tradiciaj temoj, en kiuj ŝi sukcesas kunpremi multajn agojn kaj anekdotojn per precizaj priskriboj. Ŝi vivis dum jaroj en kampara medio, kio permesas al ŝi bone kompreni la pensmanieron kaj cirkonstancojn de la plej modesta loĝantaro. Ŝiaj rakontoj priskribas kaj la brutalecon kaj sincerecon de la homoj, kaj ankaŭ ilian honestecon kaj kapablon por oferado. La inkludo de bizaraj, preskaŭ neverŝajnaj agoj, same kiel certaj tuŝoj de fantazio, permesas al ŝia stilo esti etikedita kiel " magia realismo ". Proulx scias kiel priskribi la belecon de la pejzaĝoj per riĉa vortprovizo, sed ŝi ne falas en romantismon, kaj ŝiaj mallongaj frazoj, kun sia krueleco priskribita sarkasme, estas priskribitaj kiel " pugnobatoj " fare de legantoj.

 Citaĵoj 
"Mia popolo ne revas. Ili batalas por nura supervivo en senkompata pejzaĝo, kiu donas al ili neniun personan liberecon." "Mi pasigis tiom da tempo sola. Mi ne estas sociema persono. Tial mi ne estas tiel ligita al plej multaj homoj. Ekzistas distanco inter mi kaj plej multaj aliaj. Estis tiel mian tutan vivon."

 Verkaro 

 Eseoj 

 Great grapes : grow the best ever (1980)
 Sweet & hard cider : making it, using it, & enjoying it (1980).
 Plan and Make Your Own Fences & Gates, Walkways, Walls & Drives (1983)
 The Gourmet Gardener: Growing Choice Fruits and Vegetables with Spectacular Results (1987)
 Bird Cloud: A Memoir (2011)
 Foreword (2018)

 Romanoj 

 Postcards, 1992
 The Shipping News, 1993
 Accordion Crimes, 1996
 That Old Ace in the Hole, 2002
 Barkskins, 2016

 Noveloj 

 Heart songs and other stories, 1988,
 Close Range: Wyoming Stories, 1999,
 Bad Dirt: Wyoming Stories 2, 2004.
 Fine Just the Way It Is: Wyoming Stories 3, 2008.
 Wyoming (2009) kunigas ĉiujn rakontojn, kiujn la aŭtoro dediĉis al la subŝtato Vajomingo : Close range: Wyoming Stories , Bad Dirt: Wyoming Stories kaj Fine Just the Way it is: Wyoming Stories 3 , escepte tri rakontojn el Bad Dirt kaj kvar el Fine Just the Way it is.

 Referencoj 

 Eksteraj ligiloj 


 Libroj kiuj ŝanĝis mian vivon PEN World Voices ĉe la Nov-Jorka Publika Biblioteka la 4-an de majo 2008
 Intervjuo kun Annie Proulx  23a de aŭgusto 2017, ĉe la Bookslut, decembro 2005.
 Intervjuo kun Annie Proulx en aŭtono 2005 Vajominga Biblioteko Roundup (PDF 3.69 MB)

Kategorio:Anglodevenaj usonanoj
Kategorio:Usonaj verkistoj
Kategorio:Verkistinoj